Η ποινική αντιμετώπιση των παιγνίων και ο ρόλος της εξάρτησης στην επιβολή της ποινής
Creators: name: Καλαμάρα, Μαρία Σταύρου
Publisher: name: Aristotle University of Thessaloniki
Year: 2023
Subjects: Ποινικό Δίκαιο
Παίγνια - Τζόγος
Εξάρτηση
Criminal Law
Gambling
Addiction

description: Τα τυχερά παιχνίδια συναρπάζουν τους οπαδούς τους όσο ενοχλούν τους κριτικούς τους. Στις περισσότερες χώρες του κόσμου «προσφέρεται» μεγάλη ποικιλία τυχερών παιγνίων, συνήθως με την ευθύνη και υπό την εποπτεία του κράτους, μέρος δε των εσόδων χρηματοδοτεί ποικίλες δράσεις που σχετίζονται με αθλητικούς, πολιτιστικούς, φιλανθρωπικούς, και όχι μόνο, σκοπούς. Αυτή είναι η μία πλευρά του «χρυσού» νομίσματος, το οποίο ενεργοποιεί τα τυχερά παίγνια και κατευθύνει τις αντίστοιχες κρατικές πολιτικές. Το άλλο πρόσωπο του Ιανού είναι ο εθισμός που συνοδεύει την ως άνω «νόμιμη υπό προϋποθέσεις» δραστηριότητα, η παραβατικότητα σχετικά με την τήρηση κανόνων διοργάνωσης και διεξαγωγής παιγνίων αλλά και πλήθος άλλων εγκλημάτων τα οποία τροφοδοτεί η ματαιοδοξία για κέρδος. Στο πλαίσιο της παρούσας διπλωματικής, η οποία χωρίζεται σε τέσσερα τμήματα, εξετάζονται η ποινική μεταχείριση των πράξεων που σχετίζονται άμεσα με τα τυχερά παίγνια και η ποινική αξιολόγηση της εξάρτησης από αυτά. Αρχικά, στο πρώτο μέρος, παρουσιάζονται η προβληματική του προστατευόμενου εννόμου αγαθού, η σχέση απειλούμενων ποινών και αρχής αναλογικότητας, καθώς και οι έννοιες και οι διαδικασίες που προβλέπει το κύριο νομοθέτημα, ο Ν. 4002/2011, για τα παίγνια. Στη συνέχεια, στο δεύτερο μέρος, επιχειρείται η ερμηνευτική ανάλυση των οικείων ποινικών διατάξεων καθώς και ο τρόπος νομολογιακής εφαρμογή τους, μετά από επεξεργασία της συναφούς βιβλιογραφίας και 106 δικανικών κρίσεων. Στο τρίτο μέρος, αναδεικνύεται η εξάρτηση που προκύπτει από την παθολογική ενασχόληση με τα τυχερά παίγνια και ο τρόπος σύμφωνα με τον οποίο δύναται αυτή να ασκήσει επιρροή στον καταλογισμό και στην επιμέτρηση της ποινής. Τέλος, στο τέταρτο μέρος, λαμβάνει χώρα μια σύνοψη των κυριότερων πορισμάτων και διατυπώνονται δικαιοπολιτικές εκτιμήσεις.
description: Gambling fascinates its fans as much as it annoys its critics. In most countries of the world, a wide variety of gambling games are "offered", usually under the responsibility and supervision of the state, and part of the proceeds are used to finance a variety of activities related to sporting, cultural, charitable, and other purposes. This is one side of the "gold" coin, which enables gambling and directs the corresponding state policies. The other face of the Ianos is the addiction that accompanies the above 'legal under certain conditions' activity, the delinquency related to the observance of rules for the organisation and conduct of gambling and a host of other crimes fuelled by the vanity for profit. This thesis, which is divided into four sections, examines the criminal treatment of acts directly related to gambling and the criminal assessment of addiction to gambling. Initially, the first part presents the problematic of the protected legal interest, the relationship between threatened penalties and the proportionality principle, as well as the concepts and procedures provided by the main legislation, Law 4002/2011, on gambling. Then, in the second part, an interpretative analysis of the relevant criminal provisions as well as the way in which they are applied in case law is attempted, after processing the relevant literature and 106 jurisprudential judgments. The third part highlights the dependence arising from pathological involvement in gambling and the way in which this may influence the imposition and assessment of the sentence. Finally, in the fourth part, a summary of the main findings is given and legal policy considerations are made.
description: Σε συνεργασία με Πανεπιστήμιο Λευκωσίας (Κύπρος)